พอดี มีเพศสัมพันธ์กับแฟนวันที่16 แล้ววันสุดท้ายที่ประจำเดือนมา คือวันที่2 แล้วไปคลินิกเขาให้กินยาคุมกำเนิดธรรมดา 2เม็ด อีก 12 ชั่วโมง กินอีก2เม็ด จนจนวันนี้วันที่ 6 ประจำเดือนยังไม่มา อยากทราบว่าเป็นอะไรไหม
สวัสดีค่ะ หากประจำเดือนหมดในวันที่ 2 ม.ค. แล้วได้มีเพศสัมพันธ์ในวันที่ 16 ม.ค. ย่อมไม่ใช่ระยะปลอดภัย โอกกาสที่จะตั้งครรภ์ย่อมมีได้ ซึ่งหากต้องการที่จะป้องกันการตั้งครรภ์ ควรทานยาคุมฉุกเฉินค่ะ ซึ่งโดยส่วนใหญ่ จะมีปริมมาณฮอร์โมนโปรเจสเตอโรนในระดับสูง เช่น ยี่ห้อ postinor จะมีฮอร์โมน levonorgestrel 0.75 มิลลิกรัม ส่วนยาคุมกำเนิดแบบแผง 21 หรือ 28 เม็ดนั้น การทานหลังจากมีเพศสัมพันธ์จะไม่สามารถช่วยป้องกันการตั้งครรภ์ได้ แม้จะทานไป 4 เม็ดใน 1 วันก็ตาม เพราะโดยส่วนใหญ่ ปริมาณฮอร์โมนโปรเจสเตอโรนที่อยู่ในยาคุมกำเนิดธรรมดา จะมีปริมาณไม่มาก เช่น หากเป็นยี่ห้อแอนนา ก็จะมีฮอร์โมน levonorgestrel 0.15 มิลลิกรัม หากทานไป 4 เม็ด ก็จะได้ปริมาณฮอร์โมนไป 0.60 มิลลิกรัม ซึ่งก็จะไม่เท่ากับการทานยาคุมฉุกเฉินค่ะหากหลังจากที่ทานไปยาคุมไป 4 เม็ดแล้ว แล้วไม่ได้ทานต่ออีก และในตอนนี้ประจำเดือนยังไม่มา แนะนำควรตรวจหาการตั้งครรภ์ดูค่ะ หากตรวจไม่พบ อาจเป็นผลของยา ที่ทำให้ประจำเดือนมาช้าได้ แต่หากยังได้ทานยาคุมต่อเนื่องมาอีก ประจำเดือนก็ย่อมจะไม่มา จนกว่าจะทานยาหมดแผงค่ะ อย่างไรก็ตาม หากได้ทานยาจนหมดแผงแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ